Ev. číslo: SOP-03-01-2022-SK

**Zmluva o prevádzke webového sídla**

uzatvorená podľa ustanovenia § 269 ods. 2 zákona č. 513/1991 Zb., obchodný zákonník a zákona č. 185/2015 Z. z. Autorský zákon

medzi zmluvnými stranami

**Galileo Corporation s.r.o.**

so sídlom: Čierna Voda 468, 925 06 Čierna Voda

IČO: 47192941

zapísaná v obchodnom registri Okresného súdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

DIČ: 2023788745

za ktorú koná Silvia Mészárošová, na základe plnej moci zo dňa 12.5.2022

***(ďalej v texte zmluvy len ako „zhotoviteľ“)***

A

**Obec Veľké Vozokany**

so sídlom Veľké Vozokany 200, 98182 Veľké Vozokany

IČO: 00611212

zastúpená: Ing. Justína Pálková starostka obce

kontaktná e-mailová adresa: ou-velkevozokany@slovanet.sk
 ***(ďalej v texte zmluvy len ako „objednávateľ“)***

**Obsah**

uzatvárajú túto zmluvu

**I. Predmet plnenia**

Predmetom tejto zmluvy je záväzok zhotoviteľa zabezpečiť bezchybnú prevádzku redakčného systému a webového sídla objednávateľa **www.velkevozokany.sk** (ďalej len „sídlo“) na svojom serveri, ďalej poskytovať v dohodnutom rozsahu webhostingové služby s touto prevádzkou súvisiace a povinnosť objednávateľa zaplatiť za zabezpečenie prevádzky a ďalších služieb stanovenú odmenu.

**II. Špecifikácia služieb**

Zhotoviteľ a objednávateľ dojednávajú nasledujúci rozsah poskytovaných služieb:

* nevýhradná licencia na používanie **redakčného systému** zhotoviteľa v rozsahu potrebnom na správnu prevádzku sídla, vr. akýchkoľvek budúcich zmien,
* pravidelný **upgrade redakčného systému**, minimálne 2x za kalendárny rok, upgrade môže mať vplyv na jednotlivé moduly stránok a ich funkcionalitu, avšak pri zachovaní pôvodného účelu,
* **technická podpora** prostredníctvom e-mailu, telefónu alebo vzdialenej správy (vzdialenou správou sa rozumie ovládanie počítača objednávateľa zamestnancom zhotoviteľa cez internet, prostredníctvom špecializovaného softvéru, so súhlasom objednávateľa, objednávateľ má po celú dobu prebiehajúceho spojenia možnosť sledovať všetku činnosť pripojeného zamestnanca),
* zaistenie **kompatibility** redakčného systému a sídla v internetových prehliadačoch vo verziách aktuálne podporovaných ich výrobcom,
* priestor webhostingový pre objednávateľa na určených serveroch zhotoviteľa v rozsahu
**10 GB** (dátová kvóta),
* neobmedzený prenos dát (traffic),
* antispamová ochrana,
* denné zálohovanie dát, záloha je k dispozícii po dobu 30 dní,
* správa a údržba domény **www.velkevozokany.sk**
* Správa a pravidelná obnova SSL certifikátu

**III. Práva a povinnosti zmluvných strán**

1. Objednávateľ je povinný poskytnúť zhotoviteľovi pri poskytovaní dohodnutých služieb všetku potrebnú súčinnosť.
2. Objednávateľ sa zaväzuje používať sídlo spôsobom, ktorý je v súlade s legislatívou Slovenskej republiky.
3. Objednávateľ je povinný bezodkladne oznámiť zhotoviteľovi zistené chyby v plnení predmetu tejto zmluvy na e-mail: **podpora@igalileo.sk**.
4. Zhotoviteľ je po oznámení chýb v plnení tejto zmluvy povinný tieto chyby bez zbytočného odkladu odstrániť.
5. Zhotoviteľ nezodpovedá za poruchy prevádzky sídla spôsobené okolnosťami, ktoré nastanú nezávisle od vôle a mimo sféry vplyvu zhotoviteľa.
6. Zhotoviteľ aj objednávateľ zodpovedá za chyby obsahu sídla, ktoré sám na stránky vložil a zaväzuje sa používať iba také prvky, ktoré nebudú porušovať nikoho práva.
7. V prípade, že budú prostredníctvom sídla porušované právne predpisy, má zhotoviteľ právo od tejto zmluvy bez ďalšieho dojednania odstúpiť.

**IV. Cena a jej splatnosť**

1. Cena za ročnú prevádzku sídla podľa tejto zmluvy činí **300,-** **Eur + DPH** (k uvedenej čiastke sa pripočíta DPH, podľa platných právnych predpisov).
2. Objednávateľ je povinný zaplatiť zhotoviteľovi dohodnutú cenu podľa čl. 4.1 tejto zmluvy vždy vopred na nasledujúcich 12 mesiacov, na základe faktúry so splatnosťou 14. dní odo dňa jej vystavenia. Faktúru je zhotoviteľ prvýkrát oprávnený vystaviť najskôr ku dňu účinnosti tejto zmluvy. Faktúru zašle zhotoviteľ objednávateľovi elektronicky na kontaktnú emailovú adresu.

**V. Záverečné ustanovenia**

1. Táto zmluva je dojednaná na dobu neurčitú. Táto zmluva nadobúda platnosť dňom podpisu oboch zmluvných strán a účinnosť dňom, kedy budú stránky spustené v ostrej prevádzke na objednávateľom určenej doméne, najskôr však dňom nasledujúcim po dni jej zverejnenia.
2. Obe strany môžu túto zmluvu vypovedať bez udania dôvodov, výpovedná doba je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď zmluvy doručená druhej strane.
3. Táto zmluva je vyhotovená v dvoch rovnopisoch, z ktorých každá zmluvná strana obdrží po jednom vyhotovení.
4. Zmeny a doplnky tejto zmluvy je možné vykonávať po dohode zmluvných strán vo forme písomného dodatku.
5. Táto zmluva a vzťahy z nej vyplývajúce sa riadia právnym poriadkom Slovenskej republiky.

V Čiernej Vode dňa 31.5.2022 V …………………… dňa ……………

………………….……………………. ………………………………

 Galileo Corporation s.r.o. Obec Veľké Vozokany

(zhotoviteľ) (objednávateľ)